शिक्षा योजनाओं का लाभ बालकों तक पहुंचाने का किया आह्वान
पंचायतसमिति के सभागार में शिक्षा विभाग के तत्वावधान में बालिका शिक्षा को बढ़ावा देने के लिए कार्यशाला का आयोजन किया गया। इस अवसर पर एसडीएम रवि विजय ने कार्यशाला का उद्घाटन करते हुए कहा कि बालिका शिक्षा के प्रसार से सामाजिक कुरीतियों को दूर करने में मदद मिलेगी तथा समाज में चेतना का माहौल बनेगा।
उन्होंने जन प्रतिनिधियों एसएमसी सदस्यों से कहा कि वे अनामांकित बालक बालिकाओं को शिक्षा केंद्रों से जोड़ंे तथा शिक्षा योजनाओं का लाभ बालकों तक पहुंचाने का काम करें। उन्होंने शिक्षकों से कहा कि स्कूलों में नामांकन के साथ साथ ठहराव गुणवत्तापूर्ण शिक्षा बालकों को मिले यह सुनिश्चित करें।
प्रधान रामकली मीना ने भी बालिका शिक्षा को बढ़ावा देने पर जोर दिया तथा कहा िक शिक्षा ही विकास का द्वार है। इस अवसर पर एडीपीसी जे. पी. मीना ने कहा कि सरकार शिक्षा का लाभ गांव-गांव ढाणी-ढाणी तक पहुंचाने के लिए विभिन्न योजनाओं को चालू कर रही है। भवन हीन स्कूलों में भवन तथा शौचालयों का निर्माण कराया जा रहा है।
इस अवसर पर उन्होंने शिक्षा योजनाओं के बारे में जानकारी दी तथा विभाग की कार्रवाई के बारे में बताया। बीईईओ रामकिशोर मीना बताया कि स्कूलों के विकास तथा बालिका शिक्षा को बढ़ावा देने में एसएमसी का प्रमुख रोल रहता है। एसएमसी को मजबूत किया जाए। उन्होंने राष्ट्रीय स्तर पर आयोजित कार्यशाला के बारे में भी जानकारी दी। शिक्षा समिति के अध्यक्ष चिरंजीलाल त्रिवेदी ने कहा कि स्कूलों में अध्यापक लगाए जाएं ताकि शिक्षा व्यवस्था का पूरा लाभ मिल सके। कार्यशाला में तहसीलदार देवीराम मीना, प्रधानाचार्य के. सी. शर्मा, गोविंद नारायण सैनी, आरपी रमेशचंद, उप प्रधान किशनलाल मीना सहित अन्य लोगों ने भी विचार प्रकट किए। कार्यशाला में सरपंच रामबिलास मीना, मुकेश मीना, कमलेश मीना, रामलाल मीना, हेमराज माली, विजय सिंह मीना, सहित अनेक जन प्रतिनिधि मौजूद थे।
लालसोट. पंचायतसमिति में आयोजित कार्यशाला में भाग लेते जन प्रतिनिधि अधिकारी।
hin_Deva hin_Deva hin_Deva hin_Deva hin_Deva hin_Deva